open-index/open-wikipedia-markdown huggingface dataset:
গুয়ানো

[thumb|গুয়ানোর খনি, মধ্য [চিঞ্চা দ্বীপপুঞ্জ, পেরু]]
**গুয়ানো** মূলত সামুদ্রিক পাখি, গুহাবাসী বাদুড় বা সীলের স্তুপীকৃত বর্জ্য বা বিষ্ঠা। গুয়ানো শব্দটি মূলত স্প্যানিশ শব্দ যা কেচুয়া শব্দ *উয়ানো* থেকে উদ্ভূত। উচ্চ মাত্রার নাইট্রোজেন আর ফসফরাস থাকার কারণে আর অজৈব রাসায়নিক পদার্থের অনুপস্থিতির জন্য উৎকৃষ্ট সার হিসেবে গুয়ানোর গুরুত্ব অপরিসীম। বারুদের অন্যতম উপাদান নাইট্রাস গুয়ানোতে প্রচুর পরিমাণে রয়েছে। যেসব মাটিতে জৈব পদার্থের অভাব রয়েছে, গুয়ানো সার প্রয়োগে সেসব মাটির উৎপাদন ক্ষমতা বহুলাংশে বাড়ানো যায়। গুয়ানে পানকৌড়ি (*Phalacrocorax bougainvillii*) ঐতিহাসিকভাবে গুয়ানো উৎপাদনের জন্য বিখ্যাত। এই প্রজাতির গুয়ানো অন্যসব সামুদ্রিক পাখির গুয়ানোর তুলনায় নাইট্রোজেনে বেশি সম্বৃদ্ধ। এছাড়া পেরুভিয়ান প্যালিকেন (*Pelecanus thagus*) আর পেরুভিয়ান বুবিও (*Sula variegata*) উৎকৃষ্ট গুয়ানো উৎপাদনের জন্য বিখ্যাত।

## উপাদানসমূহ

গুয়ানোর মূল উপাদান হচ্ছে অ্যামোনিয়াম অক্সালেট আর ইউরেট, এছাড়া রয়েছে উচ্চমাত্রার নাইট্রেট। অন্যান্য উপাদানের মধ্য রয়েছে ভূমিজ লবণ ও উপাদান। পাখির গুয়ানোতে রয়েছে ১১ থেকে ১৬ শতাংশ নাইট্রোজেন, ৮ থেকে ১২ শতাংশ ফসফরিক এসিড এবং ২ থেকে ৩ শতাংশ পটাশ। বাদুড় আর সীলের গুয়ানোতে পাখির গুয়ানোর তুলনায় গুণাগুণ কম থাকে।

## ইতিহাস

গুয়ানো শব্দটির উৎপত্তি আন্দিজ পর্বতমালা অঞ্চলের কেচুয়া ভাষা থেকে। কেচুয়া ভাষায় এর অর্থ হচ্ছে "সামুদ্রিক পাখির বিষ্ঠা"। সে অঞ্চলের লোকেরা মাটির উর্বরতা বাড়ানোর জন্য পেরুর সমুদ্র উপকূল থেকে গুয়ানো সংগ্রহ করত। ইনকা সম্রাটেরা গুয়ানোকে বেশ গুরুত্ব দিত। গুয়ানো পাওয়া যায় এমন অঞ্চলে প্রবেশাধিকার সংরক্ষিত ছিল এবং যারা পাখিদের উত্ত্যক্ত করত তাদের এমনকি মৃত্যুদণ্ড পর্যন্ত দেওয়া হত।

পেরুর উপকূলীয় অঞ্চল ও দ্বীপসমূহ পাথুরে আর দুর্গম হওয়াতে মানুষ আর শিকারী প্রাণীর প্রকোপ থেকে এসব এলাকা সুরক্ষিত। যার ফলে পাখিরা এখানে কলোনি করে বসবাস করতে শুরু করে আর শতাব্দীর পর শতাব্দী এসব পাখির বিষ্ঠা জমে জমে প্রকাণ্ড সব বিষ্ঠার পাহাড় গড়ে ওঠে।
[thumb|গুয়ানো নির্মিত [পেরুভিয়ান বুবি|পেরুভিয়ান বুবির বাসা]]
১৮০২ সালে আলেকজান্ডার ফন হামবোল্ট পেরুর কালাওয়ে সার হিসেবে গুয়ানোর গুণাগুণ ও এর উপাদান নিয়ে গবেষণা করেন এবং এ বিষয়ে তার লেখালেখির মাধ্যমেই ইউরোপবাসী গুয়ানো সম্বন্ধে প্রথম জানতে পারে

## তথ্যসূত্র

## বহিঃসংযোগ
* ProAbonos
* Jamaican Bat Guano and Cave Preservation

বিষয়শ্রেণী:পক্ষীজাত পণ্য
বিষয়শ্রেণী:প্রাণিবর্জ্যজাত পণ্য
বিষয়শ্রেণী:নাইট্রোজেন চক্র
বিষয়শ্রেণী:গুহা
মোহাম্মদ আবদুস শুকুর

**মোঃ আবদুস শুকুর** (জন্ম: ১লা জুলাই ১৯৩১)(মৃত্যু: ১লা মে ২০২৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
মো. আবদুস শুকুরের জন্ম ভারতে। ১৯৪৭ সালে ভারত ভাগের পর তিনি বাংলাদেশে চলে আসেন। তার বাবার নাম শেখ আনোয়ার আলী এবং মায়ের নাম আমেনা খাতুন। তার স্ত্রীর নাম বেগম রোবেদা খাতুন। তাদের দুই মেয়ে, তিন ছেলে।

## কর্মজীবন
মো. আবদুস শুকুর চাকরি করতেন ইপিআরে। ১৯৭১ সালে কর্মরত ছিলেন দিনাজপুর ইপিআর সেক্টরের অধীন ৮ নম্বর উইংয়ে। এই উইংয়ের একটি কোম্পানির অবস্থান ছিল বাসুদেবপুরে। তিনি ওই কোম্পানির কমান্ডার ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে তিনি গুরুত্বপূর্ণ ভূমিকা পালন করেন। মো. আবদুস শুকুর প্রতিরোধযুদ্ধ শেষে ভারতে যান। পরে তিনি নিয়মিত মুক্তিবাহিনীর জেড ফোর্সের অধীনে যুদ্ধ করেন। তাকে তৃতীয় ইস্ট বেঙ্গল রেজিমেন্টের চার্লি (সি) কোম্পানিতে অন্তর্ভুক্ত করা হয়। জামালপুর জেলার বাহাদুরাবাদ, দেওয়ানগঞ্জ, সিলেট জেলার ছাতক, সালুটিকর, টেংরাটিলাসহ আরও কয়েক স্থানে তিনি সাহসিকতার সঙ্গে যুদ্ধ করেন।

## মুক্তিযুদ্ধে ভূমিকা
১৯৭১ সালের ১৪ ডিসেম্বর সিলেট জেলার গোবিন্দগঞ্জে মো. আবদুস শুকুরসহ একদল মুক্তিযোদ্ধা নিঃশব্দে অবস্থান নিলেন শত্রু পাকিস্তানি সেনাবাহিনীর প্রতিরক্ষা অবস্থানের কাছে। বেশির ভাগ মুক্তিযোদ্ধার পিঠে ও মাথায় কেমোফ্লেজ হিসেবে বাঁধা ধানের খড় ও পাতাসহ ছোট ছোট ডাল। তারা কয়েকটি দল। মো. আবদুস শুকুর একটি ছোট দলের নেতৃত্বে। তাদের কাছে আছে মর্টার। মুক্তিযোদ্ধারা পাকিস্তানি প্রতিরক্ষার তিন দিক ঘিরে বিভিন্ন স্থানে অবস্থান নিয়েছেন। মো. আবদুস শুকুরের দল অগ্রবর্তী দল। তারা মর্টার ছোড়ার পর পেছনে থাকা মুক্তিযোদ্ধারা ঝাঁপিয়ে পড়বেন পাকিস্তানি সেনাদের ওপর। সময় গড়াতে থাকল। আক্রমণের নির্ধারিত সময় ঘনিয়ে আসতে থাকল। নির্ধারিত সময়েই সেই সংকেত এল। যুদ্ধক্ষেত্রের অধিনায়কের সংকেত পাওয়ামাত্র মো. আবদুস শুকুরের দলের মর্টারগুলো গর্জে উঠল। তিনি সহযোদ্ধাদের নিয়ে একের পর এক মর্টারের গোলা ছুড়লেন। নিখুঁত নিশানায় সেগুলো পাকিস্তানি অবস্থানে পড়ল। বেশির ভাগই আঘাত হানল সঠিক লক্ষ্যবস্তুতে। একই সময় মুক্তিযোদ্ধাদের মেশিনগান থেকে গুলি শুরু হয়েছে। মর্টার, মেশিনগান ও অন্যান্য অস্ত্রের গোলাগুলিতে সেখানকার আকাশ আলোকিত। পাকিস্তানিদের দিক থেকে তেমন প্রতিউত্তর এল না। মুক্তিযোদ্ধাদের বুঝতে অসুবিধা হলো না, মর্টারের আঘাতে ওদের প্রতিরক্ষা ভেঙে পড়েছে। এরপর তারা জয়বাংলা ধ্বনি দিয়ে এগিয়ে যেতে থাকলেন। পাকিস্তানিরা অবস্থা বেগতিক দেখে পেছনে হটতে থাকল।

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:জীবিত ব্যক্তি
ইকবাল করিম ভূঁইয়া

**জেনারেল (অবঃ) ইকবাল করিম ভূঁইয়া** (জন্ম: ২ জুন ১৯৫৭) হলেন বাংলাদেশের সাবেক সেনাপ্রধান। তিনি ২০১২ সালের ২৫ জুন দায়িত্ব গ্রহণ করেন এবং ২০১৫ সালের ২৫ জুন অবসর গ্রহণ করেন। সেনাপ্রধান হিসেবে তিনি জেনারেল আবদুল মুবীনের স্থলাভিষিক্ত হয়েছিলেন।

## জন্ম ও শিক্ষাজীবন
ইকবাল ১৯৫৭ সালের ২ জুন তারিখে কুমিল্লা জেলায় জন্মগ্রহণ করেন। তিনি ফৌজদারহাট ক্যাডেট কলেজ থেকে উচ্চ মাধ্যমিক সম্পন্ন করেন। এরপর তিনি বাংলাদেশ মিলিটারি একাডেমির ৩য় স্বল্পমেয়াদী কোর্সে যোগ দেন।

## কর্মজীবন
ইকবাল করিম ভূঁইয়া ১৯৭৬ সালের ১৯শে মার্চ বাংলাদেশ মিলিটারি একাডেমীতে ক্যাডেট হিসেবে যোগদান করেন এবং ১৯৭৬ সালের ৩০শে নভেম্বর বাংলাদেশ সেনাবাহিনীর ইস্ট বেঙ্গল রেজিমেন্টে কমিশনপ্রাপ্ত হন। দীর্ঘ সামরিক জীবনে ইকবাল বাংলাদেশ মিলিটারি একাডেমীর প্লাটুন কমান্ডার, ১১ পদাতিক ডিভিশনের কর্নেল স্টাফ, ১০৫ পদাতিক ব্রিগেডের কমান্ডার এবং ডিফেন্স সার্ভিসেস কমান্ড অ্যান্ড স্টাফ কলেজের ডাইরেক্টিং স্টাফ হিসেবে কর্মরত ছিলেন।

তিনি ডিফেন্স সার্ভিসেস কমান্ড অ্যান্ড স্টাফ কলেজের কমান্ড্যান্ট এবং পদাতিক ও যুদ্ধ কৌশল বিদ্যাপীঠের কমান্ড্যান্ট ছিলেন।

ডিভিশন কমান্ডার হিসেবে তিনি ১৯ পদাতিক ডিভিশন, ২৪ পদাতিক ডিভিশন এবং ৯ পদাতিক ডিভিশনের জিওসি ছিলেন। তিনি সেনাবাহিনী সদর দপ্তরে চীফ অব জেনারেল স্টাফ (সিজিএস) হিসেবে দায়িত্ব পালন করেছিলেন।

২০১০ সালের মে মাসে তিনি পদোন্নতি পেয়ে লেফটেন্যান্ট জেনারেল হন। জাতিসংঘ মিশনে কমান্ডার হিসেবেও দায়িত্ব পালন করেছিলেন তিনি। তিনি সেনা প্রধান হওয়ার পূর্বে কোয়ার্টার মাস্টার জেনারেল (কিউএমজি) হিসেবে কর্মরত ছিলেন। তিনি পার্বত্য চট্টগ্রামে বিচ্ছিন্নতাবিরোধী অভিযান এবং 'অপারেশন ডেজার্ট স্টর্ম'-এ সক্রিয়ভাবে অংশ নেন। 'অপারেশন ডেজার্ট স্টর্ম'-এ গুরুত্বপূর্ণ ভূমিকার জন্য তিনি লিবারেশন অব কুয়েত ম্যাডেল (পদক) লাভ করেন।

## পরবর্তী জীবন
২০১৫ সালের ২৫শে জুন তিনি সেনাবাহিনী থেকে অবসর গ্রহণ করেন। সেসময়ে তাকে গার্ড অব অনার প্রদান করা হয়। সামরিক হাসপাতালের উন্নয়ন, সেনাসদস্যদের পারিবারিক পেনশন বৃদ্ধি, কমান্ডো ও প্যারাকমান্ডো সদস্যদের বিমার আওতায় আনা এবং নতুন বেতন-স্কেল প্রণয়নের ক্ষেত্রেও তিনি প্রশংসিত হন। ২০২৪ সালের জুলাইয়ের গণহত্যা চলাকালীন সময়ে তিনি এর বিরুদ্ধে অবস্থান নেন। ৩১শে জুলাই তিনি তার ফেসবুক প্রোফাইল লাল করে প্রতিবাদ করেন। এরপর ৪ই আগস্ট অন্য আরো ৪৮জন অবসরপ্রাপ্ত সেনা সদস্যদের নিয়ে সংবাদ সম্মেলন করে গণহত্যার প্রতিবাদ জানান । এছাড়া সেই সম্মেলন থেকে সশস্ত্র বাহিনীকে ছাউনিতে ফিরিয়ে নেয়ার আহ্বানও জানান তারা।

## তথ্যসূত্র

## বহিঃসংযোগ

বিষয়শ্রেণী:সেনাবাহিনী প্রধান (বাংলাদেশ)
বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:কুমিল্লা জেলার ব্যক্তি
বিষয়শ্রেণী:বাংলাদেশী জেনারেল
বিষয়শ্রেণী:ফৌজদারহাট ক্যাডেট কলেজের প্রাক্তন শিক্ষার্থী
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:কুমিল্লার ব্যক্তি
বিষয়শ্রেণী:কুমিল্লা_জিলা_স্কুলের_প্রাক্তন_শিক্ষার্থী
শিব থাপা

**শিব থাপা** (অসমীয়া: শিৱ থাপা) (জন্ম: ৮ই ডিসেম্বর, ১৯৯৩) একজন ভারতীয় মুষ্টিযোদ্ধা। তিনি আসামের গুয়াহাটির বাসিন্দা এবং পুণের আর্মি স্পোর্টস ইনস্টিটিউট থেকে প্রশিক্ষণ-প্রাপ্ত। অলিম্পিক গোল্ড কোয়েস্ট নামে একটি অলাভজনক সংস্থা তাকে স্পনসর করে। শিব থাপা ২০১২ লন্ডন অলিম্পিকে কোয়ালিফাই করেছেন। তিনি অলিম্পিকে কোয়ালিফাই করা ভারতের কনিষ্ঠতম বক্সার।

## তথ্যসূত্র

## বহিঃসংযোগ
* Shiva Thapa at Olympic Gold Quest

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় মুষ্টিযোদ্ধা
বিষয়শ্রেণী:ফ্লাইওয়েট মুষ্টিযোদ্ধা
বিষয়শ্রেণী:আসামের খেলোয়াড়
বিষয়শ্রেণী:২০১০-এ গ্রীষ্মকালীন ইউথ অলিম্পিকস মুষ্টিযোদ্ধা
বিষয়শ্রেণী:ভারতীয় গোর্খা
বিষয়শ্রেণী:ভারতীয় পুরুষ মুষ্টিযোদ্ধা
বিষয়শ্রেণী:গুয়াহাটির ক্রীড়াবিদ
বিষয়শ্রেণী:কমনওয়েলথ গেমসে ভারতের প্রতিযোগী
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:অর্জুন পুরস্কার প্রাপক
বিষয়শ্রেণী:২০১২ গ্রীষ্মকালীন অলিম্পিকের মুষ্টিযোদ্ধা
বিষয়শ্রেণী:২০১৬ গ্রীষ্মকালীন অলিম্পিকের মুষ্টিযোদ্ধা
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বোমা

[thumb|250px|১৯৯৪ সালে ক্যালিফোর্নিয়ায় উড্ডয়ন প্রদর্শনীতে [বি-২ স্পিরিট বোমারু বিমান ৪৭টি ২৩০ কিলোগ্রাম (৫০০ পাউন্ড) ওজনের মার্ক ৮২ বোমা ফেলে।]]

**বোমা** ধাতব পদার্থ দিয়ে তৈরী এক ধরনের বিস্ফোরক ও অস্ত্রবিশেষ। খুব দ্রুতবেগে অভ্যন্তরীণ শক্তির রাসায়নিক বিক্রিয়ার ফলে বড় ধরনের কম্পন তরঙ্গের সৃষ্টি করে বিস্ফোরণ ঘটায় ও জানমালের ব্যাপক ক্ষতিসাধন করতে পারে। কয়েক শতাব্দী ধরে বিশ্বে এর ব্যবহার হয়ে আসছে। অধিকাংশ বোমাই সাধারণ জ্বালানীর তুলনায় কম শক্তি সঞ্চিত করে। ব্যতিক্রম হিসেবে রয়েছে পারমাণবিক বোমা।

সচরাচর বোমায় বিস্ফোরকজাতীয় পদার্থ রাখার উপযোগী পাত্রে পরিপূর্ণ থাকে। এটি ধ্বংসাত্মক জিনিস দিয়ে নকশা অনুসারে বসানো হয় কিংবা নিক্ষেপণ করা হয়। গ্রীক শব্দ *বোম্বাস* (βόμβος) থেকে বোমা শব্দের উৎপত্তি ঘটেছে যা ইংরেজি *বুম* শব্দের মাধ্যমে একই অর্থ বহন করে।

## ব্যবহার
প্রায়শঃই সামরিক বাহিনী কর্তৃক প্রতিপক্ষীয় শত্রুবাহিনীর লক্ষ্যস্থলে বোমাবর্ষণ করা হয়ে থাকে। এছাড়াও, সন্ত্রাসী বাহিনীর সদস্যরা তাদের উদ্দেশ্য সাধনের লক্ষ্যে আত্মঘাতী বোমা হামলা পরিচালনা করে। তদুপরি শান্তিপূর্ণ কার্যক্রমের অংশ হিসেবে খনির উৎসস্থল নিরূপণে বোমা ব্যবহৃত হয়।

## প্রতিক্রিয়া
যে-সকল ব্যক্তি বোমা বিস্ফোরণের কাছাকাছি এলাকায় কোনরূপ আত্মরক্ষার্থ উপকরণবিহীন অবস্থায় অবস্থান করেন তারা চার ধরনের বিস্ফোরণ প্রতিক্রিয়ার মাধ্যমে শারীরিক সমস্যায় ভুগতে পারেন। ঐ সকল উপাদান হলো - কম্পনজনিত উচ্চচাপ, খণ্ড-বিখণ্ড, সংঘর্ষ এবং উচ্চতাপ। তবে বোমা নিরোধক ব্যক্তি, সৈনিকদের শারীরিকভাবে আত্মরক্ষার উপকরণ পরিধান করলে ঘটনাস্থল গমনে তেমন প্রভাব পড়ে না।

বোমা বিস্ফোরণের উচ্চচাপে আকস্মিক ও অতি তীব্র পরিবেষ্টিত চাপে ব্যক্তির অভ্যন্তরীণ ক্ষয়ক্ষতিসহ স্থায়ী ক্ষতি কিংবা মৃত্যুরও কারণ হতে পারে। পাশাপাশি বিস্ফোরণস্থলের ভূমিতে বিরাট গর্ত, ধ্বংসস্তুপ কিংবা গাছপালা উৎপাটনও হয়ে যায়। জলের নিচে কিংবা সমুদ্রের উপরে মাইন বিস্ফোরণে মানবতাবিরোধী ঘটনা একটি সাধারণ বিষয়।

## কম্পন
বিস্ফোরকের কম্পন তরঙ্গের প্রতিক্রিয়ায় শরীরের অঙ্গচ্যূতির ন্যায় ঘটনা ঘটতে পারে। বোমা আক্রমণের শিকার হয়ে ভুক্তভোগী ব্যক্তিকে শূন্যে নিক্ষিপ্ত করারও সক্ষমতা রয়েছে। এছাড়াও, অঙ্গচ্ছেদ, অভ্যন্তরীণ রক্তক্ষরণ, কানের পর্দা ছিদ্র হয়ে শ্রবণশক্তি হ্রাস পেতে পারে।
২০০৪ সালের ২১ আগস্ট ঢাকায় এক জনসভায় বক্তৃতাদানকালে গ্রেনেডের মাধ্যমে সৃষ্ট বোমা হামলায় বাংলাদেশের সাবেক প্রধানমন্ত্রী শেখ হাসিনা অল্পের জন্য প্রাণে বেঁচে যান ও তার কানের পর্দা মারাত্মকভাবে ক্ষতিগ্রস্ত হয়। উক্ত হামলায় আওয়ামী লীগ নেত্রী আইভি রহমানসহ ১৯ জন মৃত্যুবরণ করেন ও শতাধিক ব্যক্তি আহত হন।

ধণাত্মক ও ঋণাত্মক তরঙ্গ দিয়ে গড়া বিস্ফোরক উপাদানের সাহায্যে কম্পন তরঙ্গ তৈরী হয়। তরঙ্গের উৎসস্থলে অর্থাৎ বিস্ফোরণ স্থলে হতাহতের ঘটনা বেশি ঘটে। ওকলেহোমা সিটিতে বোমা বিস্ফোরণে প্রতি বর্গ ইঞ্চিতে চার হাজার পাউন্ড উচ্চচাপের সৃষ্টি হয়েছিল।

## তথ্যসূত্র

## বহিঃসংযোগ

* Explosive Violence, The Problem of Explosive Weapons A report by Richard Moyes (Landmine Action, 2009) on the humanitarian problems caused by the use of bombs and other explosive weapons in populated areas
* FAS.org Bombs for Beginners
* MakeItLouder.com How a bomb functions and rating their power


বিষয়শ্রেণী:বিস্ফোরক অস্ত্র
বিষয়শ্রেণী:গ্রিক ঋণকৃত শব্দসমূহ
বিষয়শ্রেণী:বিমান থেকে বর্ষিত বোমা
বিষয়শ্রেণী:চীনা উদ্ভাবন
জুম্মা মিয়া

শহীদ **জুম্মা মিয়া** (জন্ম: অজানা, মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
জুম্মা মিয়ার জন্ম সিলেট জেলার গোলাপগঞ্জ উপজেলার হেতিমগঞ্জ গ্রামে। মা-বাবার একমাত্র সন্তান ছিলেন তিনি। তার বাবার নাম ওসমান আলী এবং মায়ের নাম সরিফা খাতুন। তার চার মেয়ে ও এক ছেলে।

## কর্মজীবন
জুম্মা মিয়া চাকরি করতেন ইপিআরে। ১৯৭১ সালে কর্মরত ছিলেন কুমিল্লা উইংয়ে (বর্তমানে ব্যাটালিয়ন)। মুক্তিযুদ্ধ শুরু হলে ঝাঁপিয়ে পড়েন যুদ্ধে।

## মুক্তিযুদ্ধে ভূমিকা
১৯৭১ সালের এপ্রিল মাসের দ্বিতীয় সপ্তাহে কুমিল্লা জেলার বিবিরবাজারে পাকিস্তানি সেনাবাহিনীর সঙ্গে মুক্তিযোদ্ধাদের ভয়াবহ যুদ্ধ হয়। পাকিস্তানিরা অতর্কিতে মুক্তিযোদ্ধাদের অবস্থানে আক্রমণ করে। ৩৯ বালুচ রেজিমেন্ট, গোলন্দাজ ও ট্যাংক বাহিনীর সমন্বয়ে প্রচণ্ড আক্রমণ। তারা প্রথমে পশ্চিম দিকে অবস্থান নিয়ে আক্রমণ করে। মুক্তিযোদ্ধারা সাহসিকতার সঙ্গে সেই আক্রমণ প্রতিহত করে দেন। তাদের পাল্টা আক্রমণে হতাহত হয় বেশ কয়েকজন পাকিস্তানি সেনা। এরপর পাকিস্তানি সেনাবাহিনী তাদের অবস্থান পরিবর্তন করে দক্ষিণ দিক থেকে আক্রমণ করে। প্রচণ্ড আক্রমণের চাপে মুক্তিযোদ্ধাদের একাংশ পিছু হটে যায়। দুটি দল সাহসিকতার সঙ্গে তাদের অবস্থান ধরে রাখে। এই দুটি দলের একটির নেতৃত্বে ছিলেন জুম্মা মিয়া। তিনি সহযোদ্ধাদের সঙ্গে নিয়ে বিপুল বিক্রমে পাকিস্তানি সেনাবাহিনীর আক্রমণ প্রতিরোধ করেন। তাদের বীরত্বে থেমে যায় পাকিস্তানিদের অগ্রযাত্রা। পরের দিনও যুদ্ধ অব্যাহত থাকে। সেদিন মুক্তিবাহিনীর নতুন একটি দলও বিবির বাজারে অবস্থানরত মুক্তিযোদ্ধাদের সঙ্গে যোগ দেয়। এতে মুক্তিযোদ্ধাদের শক্তি ও মনোবল বৃদ্ধি পায়। দুই পক্ষে তুমুল যুদ্ধ চলতে থাকে। কুমিল্লা শহরের খুব কাছে বিবিরবাজার। ওই স্থান থেকে যখন তখন কুমিল্লা সেনানিবাস ও বিমানবন্দরে আক্রমণ চালানো সম্ভব। তাই বিবিরবাজার দখলের জন্য পাকিস্তানিরা ক্রমেই মরিয়া হয়ে উঠল। এ জন্য তারা সর্বশক্তি নিয়োগ করল। অন্যদিকে মুক্তিবাহিনীর কাছেও ছিল বিবিরবাজার সমান গুরুত্বপূর্ণ। মুক্তিযোদ্ধাদের প্রতিরক্ষা অবস্থানের একাংশের পতন ঘটলেও জুম্মা মিয়া তার দল নিয়ে মাটি কামড়ে পড়ে থাকলেন। কোনো কিছুই তাকে টলাতে পারল না। বরং তার দলের পাল্টা আক্রমণে নিহত হলো অগ্রসরমান কয়েকজন পাকিস্তানি সেনা। সে দিন পাকিস্তানি সেনারাও দুর্দমনীয়। একপর্যায়ে ট্যাংকের ছত্রচ্ছায়ায় তারা চলে এল জুম্মা মিয়াদের প্রতিরক্ষা অবস্থানের খুব কাছে। বৃষ্টির মতো গুলি করতে করতে তারা এগোতে থাকল।
জুম্মা মিয়া সহযোদ্ধাদের নিয়ে সাহসকিতার সঙ্গে যুদ্ধ করছেন। এমন সময় এক ঝাঁক গুলি ছুটে এল তার দিকে। নিজেকে রক্ষা করতে পারলেন না তিনি। কয়েকটি গুলি বিদ্ধ হলো তার শরীরে। সঙ্গে সঙ্গে ঢলে পড়লেন মাটিতে। শহীদ হলেন তিনি। এর পর মুক্তিযোদ্ধাদের প্রতিরক্ষা ভেঙে পড়ে।

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:বীর বিক্রম
বিষয়শ্রেণী:জন্ম সাল অজানা
বিষয়শ্রেণী:সিলেট জেলার ব্যক্তি
নোবিয়েম্ব্রে (চলচ্চিত্র)

**নোবিয়েম্ব্রে** (স্প্যানিশ: Noviembre) ২০০৩ সালে মুক্তিপ্রাপ্ত একটি স্প্যানিশ চলচ্চিত্র যেটি স্প্যানিশ চলচ্চিত্র নির্দেশক আচেরো মানিয়াসের দ্বিতীয় পূর্ণদৈর্ঘ্য চলচ্চিত্র। ছবিটির মূল ঘটনা আবর্তিত হয়েছে আলফ্রেদো নামের এক মফস্বলের তরুণ ও তার মস্তিষ্কপ্রসূত গেরিলা পথনাট্যদল *নোবিয়েম্ব্রে*কে ঘিরে। পুরো ছবিটি একটি মেকি তথ্যচিত্রের ঢঙে সৃষ্টি করা হয়েছে যেখানে নাট্যদলের প্রাক্তন সদস্যদের সাক্ষাৎকার আর বর্ণনার মাধ্যমে আলফ্রেদো আর নোবিয়েম্ব্রের পরিণতি সম্বন্ধে ক্রমান্বয়ে দর্শকের মনে একটি ধারণার সৃষ্টি হয়। ছবিটি স্পেনে মোট পাঁচটি চলচ্চিত্র পুরস্কারে ভূষিত হয়।

## কাহিনী সংক্ষেপ
আলফ্রেদো স্পেনের এক মফস্বল শহরের সাধারণ তরুণ যার অভিনেতা হওয়ার প্রচণ্ড ইচ্ছে। সুযোগের খোঁজে সে রাজধানী মাদ্রিদে পাড়ি জমায় আর একটা অভিনয়ের স্কুলে ভর্তি হয়। কিন্তু একসময় সে উপলব্ধি করে, অভিনয়টা আসলে বাজারে পণ্য হিসেবে বিক্রি হচ্ছে। আদর্শবাদী আলফ্রেদোর মতে, অভিনয় এমন হওয়া উচিত যাতে তা সহজে জনসাধারণের কাছে পৌঁছতে পারে। অভিনয় হতে হবে মুক্ত যাতে তা সবাইকে জাগাতে সক্ষম হয়। তার মতে, নাট্যচর্চা হওয়া উচিত থিয়েটারের বাইরে, জনগণের সামনে, জনগণের মুখোমুখি। এই চিন্তাধারা থেকে থিয়েটার স্কুলের সমমনা বন্ধুদের নিয়ে সে গড়ে তোলে *নোবিয়েম্ব্রে* বা নভেম্বর। দলটির নাম নভেম্বর করা হয় অক্টোবর বিপ্লবের পরের আরেকটা বিপ্লব হিসেবে। তারা পার্কে, জনবহুল রাস্তায়, শহরের বাণিজ্যিক রাজপথে এমনকি চলন্ত বাসে হঠাৎ হঠাৎ পথনাট্য প্রদর্শন শুরু করে। সমাজের বিভিন্ন অসংগতি নিয়েই মূলত তারা কাজ করে। প্রশাসনের কাছ থেকে তারা প্রচুর বাধা পায়। একসময় অন্যসব যুগান্তকারী চিন্তাধারার মত আলফ্রেদোর নাটকীয় মৃত্যুতে নোবিয়েম্ব্রে নাট্যদলেরও অপমৃত্যু ঘটে। মূলত স্পেনে জেনারেল ফ্রাংকোর শাসনামলে উন্মুক্ত নাট্যচর্চায় যে শেকল পড়ে, তারই বর্তমানের প্রতিকী রূপ এই চলচ্চিত্রে দেখানো হয়েছে।

## তথ্যসূত্র

## বহিঃসংযোগ
* স্প্যানিশ ভাষায় নোবিয়েম্ব্রে চলচ্চিত্রের নিজস্ব ওয়েবসাইট

বিষয়শ্রেণী:স্পেনীয় চলচ্চিত্র
বিষয়শ্রেণী:স্পেনের চলচ্চিত্র
বিষয়শ্রেণী:স্প্যানিশ সংস্কৃতি
বিষয়শ্রেণী:২০০৩-এর চলচ্চিত্র
প্রাভদা

**প্রাভদা** (ইংরেজি ভাষায়: Pravda, ) সাবেক সোভিয়েত ইউনিয়ন ও সেন্ট্রাল কমিটি অব দ্য কমিউনিস্ট পার্টির ১৯১২ সাল থেকে ১৯৯১ সাল পর্যন্ত অফিসিয়াল মুখপাত্র ছিল।
## উৎপত্তি

### ভিয়েনা প্রাভদা

প্রথম প্রাভদা ১৯০৫ সালে ইউক্রেরিয়ান স্পিলিকা পার্টি দ্বারা চালু হয়েছিল।

## ইতিহাস
১৯১২ সালে ৫ মে প্রাভদার প্রকাশ। রুশভাষায় প্রাভদার অর্থ সত্য। পত্রিকাটি কেন্দ্র করে শ্রমিক সংবাদদাতা ও শ্রমিক লেখকদের একটি গোষ্ঠী তৈরি হয়। প্রথমে শ্রমিকদের দেওয়া অর্থ দিয়েই পত্রিকা চলতো।  লেনিন প্রায়শই এ পত্রিকায় লিখতেন, সম্পাদকমন্ডলীকে নির্দেশ এবং লেখক সংগ্রহের পরামর্শ দিতেন। প্রাভদাকে বারে বারে আক্রমণের সম্মুখীন হতে হয়েছে, বহুবার নিষিদ্ধ হয়েছে এবং অন্য নামে প্রকাশিত হয়েছে। জার রাশিয়া থেকে ইয়েলৎসিনের রাশিয়ায় একাধিকবার নিষিদ্ধ হয়েছে। ১৯৯১তে রাষ্ট্রপতি বরিস ইয়েলৎসিন প্রিন্টিং প্রেস, পত্রিকাদপ্তর থেকে প্রাভদার বিশাল সম্পত্তি অধিগ্রহণ করে। পরে পত্রিকাটিকে চাঙ্গা করা হয় গ্রিক ব্যবসায়ীর হাতে বিক্রি করার জন্য।

## আরও দেখুন
* Cookson, Matthew (October 11, 2003). The spark that lit a revolution . *Socialist Worker*, p.&nbsp;7.

## তথ্যসূত্র

## বহিঃসংযোগ
* প্রাভদা সংবাদপত্র
* ১৯২০ থেকে প্রকাশিত প্রাভদার কিছু নিবন্ধের তালিকা

বিষয়শ্রেণী:১৯০৮-এ প্রতিষ্ঠিত প্রকাশনা
বিষয়শ্রেণী:কমিউনিস্ট সংবাদপত্র
বিষয়শ্রেণী:ইস্টার্ন ব্লক মিডিয়া
বিষয়শ্রেণী:সোভিয়েত ইউনিয়নে প্রকাশিত সংবাদপত্র
বিষয়শ্রেণী:রাশিয়ান সাম্রাজ্যে প্রকাশিত সংবাদপত্র
বিষয়শ্রেণী:রাশিয়াতে প্রকাশিত সংবাদপত্র
বিষয়শ্রেণী:রাশিয়ান ভাষায় সংবাদপত্র
বিষয়শ্রেণী:সোভিয়েত ইউনিয়নের কমিউনিস্ট পার্টির প্রকাশনা
মহাবিপন্ন

চিত্র:Status iucn3.1 CR bn.svgআইইউসিএন লাল তালিকায় **মহাবিপন্ন** অবস্থা দেখানো হয়েছে।


**মহাবিপন্ন** অবস্থা আইইউসিএন লাল তালিকায় বুনো প্রজাতিসমূহের জন্য সর্বোচ্চ বিপদগ্রস্ত অবস্থা। মহাবিপন্ন প্রজাতি বলতে বোঝায়- হয় প্রজাতিটি চরমভাবে বিলুপ্তির সম্মুখীন অথবা তিনটি প্রজন্মের মধ্যে প্রজাতিটির ৮০% বিলুপ্ত হয়েছে বা ভবিষ্যতে হবে। কোন একটি প্রজাতি মহাবিপন্ন কিনা তা মূলত পাঁচটি বিষয়ের উপর নির্ভরশীল। এই পাঁচটি বিষয় প্রজাতিটির মহাবিপন্ন হওয়ার নির্ধারক। প্রজাতিটির মোট সংখ্যা আশঙ্কাজনক হারে হ্রাস পেলে, প্রজাতিটি খুব কম পরিমাণ এলাকা জুড়ে বিস্তৃত হলে, পূর্ণবয়স্ক প্রজননক্ষম নমুনার সংখ্যা ২৫০০টি অথবা ২৫০টিরও কম হলে অথবা প্রাপ্ত তথ্যের ভিত্তিতে যদি ধারণা করা হয় যে, আগামী পাঁচ প্রজন্মের মধ্যে বা ২০ বছর পরে (প্রজাতির আয়ুস্কালভেদে ১০০ বছর পরে) প্রজাতিটি বন্য পরিবেশে বিলুপ্ত হয় যাবে, তবে প্রজাতিটিকে মহাবিপন্ন ঘোষণা করা যাবে।

যেহেতু বিস্তৃত আর পুঙ্খানুপুঙ্খ অনুসন্ধান ব্যতীত লাল তালিকায় কোন প্রজাতিকে বিলুপ্ত ঘোষণা করা হয় না, সেকারণে যেসব প্রজাতির অস্তিত্ব নিয়ে সন্দেহ প্রকাশ করা হয়েছে, কিন্তু এ ধরনের অনুসন্ধান চালানো হয়নি, তাদের মহাবিপন্ন প্রজাতির তালিকায় অন্তর্ভুক্ত করা হয়েছে। এধরনের প্রজাতিগুলোকে *[[সম্ভবত বিলুপ্ত]]* নামের নতুন একটি তালিকায় অন্তর্ভুক্ত করার জন্য বার্ডলাইফ ইন্টারন্যাশনাল থেকে প্রস্তাবনা এসেছে।

## তথ্যসূত্র

## বহিঃসংযোগ
* আই ইউ সি এন লাল তালিকায় মহাবিপন্ন প্রজাতিসমূহের তালিকা।
* The Criteria for Critically Endangered , IUCN

বিষয়শ্রেণী:মহাবিপন্ন প্রজাতি
বিষয়শ্রেণী:সংরক্ষণের অবস্থা অনুযায়ী জীবকুল
বিষয়শ্রেণী:আইইউসিএন লাল তালিকা
আমোরেস পেররোস

**আমোরেস পেররোস** (স্প্যানিশ: Amores perros) বাংলা ভাষায় **ভালোবাসা একটি কুকুর** আলেহান্দ্রো গোন্সালেস ইনারিতু পরিচালিত ২০০০ সালে মুক্তিপ্রাপ্ত একটি মেক্সিকান চলচ্চিত্র। চলচ্চিত্রটি পুরোপুরি স্প্যানিশ ভাষায়। পরিচালক ইনিয়াররিতুর *মরণ-ত্রয়ী*র প্রথম চলচ্চিত্র আমোরেস পেররোস, অন্য দু'টি হচ্ছে টুয়েন্টিওয়ান গ্রামস্ আর বাবেল। ছবিটিকে অনেকসময় "মেক্সিকান পাল্প ফিকশন" নামে অভিহিত করা হয়। পুরো ছবিটি *ওক্তাবিও ই সুসানা*, *দানিয়েল ই বালেরিয়া* আর *এল চিবো ই মারু* নামের তিনটি আলাদা গল্প নিয়ে গঠিত আর প্রতিটি গল্পই মেক্সিকো সিটিতে সংগঠিত আজব এক গাড়ি দুর্ঘটনার সঙ্গে সংযুক্ত। মানুষ কীরকম অন্ধকারাচ্ছন্ন আর কুৎসিত জীবন নিয়ে বসবাস করতে পারে আর কীভাবে একজন আরেকজনের সাথে ভয়ংকর অমানবিক আচরণ করতে পারে, তিনটি গল্পই তার প্রতিচ্ছবি। মানুষ যে কেবল মানুষের সাথেই কুৎসিত আচরণ করে তা নয়, সৃষ্টির অন্যসব জীবও তার জিঘাংসার শিকার। তবে চলচ্চিত্রটির মূল বক্তব্য হচ্ছে বিশ্বাস আর বিশ্বাসঘাতকতা। সেকারণে মানুষের শ্রেষ্ঠ বান্ধব কুকুরের মাধ্যমে বার বার প্রতিকীভাবে বিষয়টি পুরো চলচ্চিত্রে উঠে এসেছে। তিনটি গল্পেই প্রধান চরিত্রের সাথে কুকুর কোন না কোনভাবে জড়িত। আবার প্রধান চরিত্রগুলো কোন না কোনভাবে বিশ্বাসঘাতকতার শিকার হয় বা বিশ্বাসঘাতকতা করে। ভাই তার ভাইয়ের সঙ্গিনীকে হাত করার মাধ্যমে ভাইয়ের সাথে বিশ্বাসঘাতকতা করে; একজন লোক তার স্ত্রীর বিশ্বাসভঙ্গ করে এক গোপন রক্ষিতা রেখে, সেই একই লোক তার রক্ষিতার কাছ থেকে মুখ ফিরিয়ে নেয় যখন তার রক্ষিতা দুর্ঘটনার কবলে পড়ে তার সৌন্দর্য্য হারায়; আর এক পেশাদার খুনি তার তারুণ্যের আদর্শ থেকে বিচ্যূত হয়, আবার যখন তার মেয়ের সাথে দেখা হয় তখন সে চেষ্টা করে নতুন করে তার হারানো আদর্শ পুনরুদ্ধার করতে।

চলচ্চিত্রটি ২০০০ সালে অ্যাকাডেমি অ্যাওয়ার্ডে *সেরা বিদেশি ভাষার চলচ্চিত্র* ক্যাটাগরিতে মনোনিত হয়। এছাড়া ছবিটি মোট তিনটি চলচ্চিত্র পুরস্কার জয় করে।

## অভিনয়ে
* এমিলিও এচেবাররিয়া – এল চিবো
* গায়েল গার্সিয়া বের্নাল – অক্টাভিও
* গোইয়া তোলেদো – ভ্যালেরিয়া
* আলবারো গেররেরো – ড্যানিয়েল
* বানেস্সা বাউচে – সুজানা
* হোর্হে সালিনাস – লুইস
* মার্কো পেরেজ – রামিরো
* আর্দ্রিয়ানা বাররাজা – অক্টাভিও এবং রামিরোর মা
* রদ্রিগো মারি – গুস্তাভো
* গুস্তাভো সানচেজ প্যারা – জারোচো
## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:২০০০-এর চলচ্চিত্র
বিষয়শ্রেণী:২০০০-এর নাটকীয় চলচ্চিত্র
বিষয়শ্রেণী:২০০০-এর রোমাঞ্চকর চলচ্চিত্র
বিষয়শ্রেণী:মেক্সিকোর চলচ্চিত্র মাধ্যম
বিষয়শ্রেণী:মেক্সিকান নাটকীয় চলচ্চিত্র
বিষয়শ্রেণী:মেক্সিকান রোমাঞ্চকর চলচ্চিত্র
বিষয়শ্রেণী:স্প্যানিশ ভাষায় চলচ্চিত্র
বিষয়শ্রেণী:আলেহান্দ্রো গোঞ্জালেয ইনিয়াররিতু পরিচালিত চলচ্চিত্র
বিষয়শ্রেণী:কথাসাহিত্যে পশু নিষ্ঠুরতা
বিষয়শ্রেণী:সাহিত্য - সঙ্কলন চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:শ্রেষ্ঠ প্রথম কাজ এরিয়েল পুরস্কার বিজয়ী
বিষয়শ্রেণী:শ্রেষ্ঠ ছবি এরিয়েল পুরস্কার বিজয়ী
বিষয়শ্রেণী:কুকুর সম্পর্কে চলচ্চিত্র
বিষয়শ্রেণী:স্বাধীনতার চলচ্চিত্র
বিষয়শ্রেণী:লায়ন্স গেট এন্টারটেনমেন্ট চলচ্চিত্র
বিষয়শ্রেণী:প্রাণী নিষ্ঠুরতা সম্পর্কিত কল্পকাহিনী
বিষয়শ্রেণী:মেক্সিকোর পটভূমিতে চলচ্চিত্র
বিষয়শ্রেণী:আলেহান্দ্রো গোন্সালেস ইনারিতু পরিচালিত চলচ্চিত্র
বিষয়শ্রেণী:মেক্সিকোতে ধারণকৃত চলচ্চিত্র
বিষয়শ্রেণী:অরৈখিক আখ্যান চলচ্চিত্র
আবদুল করিম (বীর বিক্রম)

**আবদুল করিম** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
আবদুল করিমের জন্ম চট্টগ্রাম জেলার চন্দনাইশ উপজেলার গাছবাড়িয়ায়। তার বাবার নাম আমদু মিয়া এবং মায়ের নাম বিলকিস খাতুন। তার স্ত্রীর নাম মঞ্জুমান করিম। তাদের পাঁচ ছেলে ও দুই মেয়ে।

## কর্মজীবন
আবদুল করিম চাকরি করতেন পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টে। ১৯৭১ সালে তার পদবি ছিল নায়েব সুবেদার। মুক্তিযুদ্ধ শুরু হলে বিদ্রোহ করে যোগ দেন যুদ্ধে। প্রতিরোধযুদ্ধ শেষে প্রথমে ৩ নম্বর সেক্টরের সিমনা সাব-সেক্টরে। পরে এস ফোর্সের অধীনে যুদ্ধ করেন।

## মুক্তিযুদ্ধে ভূমিকা
১৯৭১ সালের ৬ ডিসেম্বর সরাইল দখলের পর মুক্তিবাহিনী ও মিত্রবাহিনী যৌথভাবে এগিয়ে যেতে থাকে আশুগঞ্জ অভিমুখে। ৮ ডিসেম্বর তারা একই সঙ্গে আশুগঞ্জের পূর্ব দিকে আজবপুর ও দুর্গাপুরের কাছে পৌঁছে। সেখানে পৌঁছার পর তারা জানতে পারে, আশুগঞ্জ থেকে পাকিস্তানিরা সরে গেছে। ৯ ডিসেম্বর দুপুরের দিকে উত্তর-পূর্ব দিক থেকে মিত্রবাহিনীর অগ্রগামী একটি দল হঠাৎ আশুগঞ্জে এগিয়ে যায়। কিন্তু তারা পাকিস্তান সেনাবাহিনীর ফাঁদে পড়ে। আশুগঞ্জ বিদ্যুৎকেন্দ্রের ৫০ গজের মধ্যে পৌঁছামাত্র পাকিস্তান সেনাবাহিনী সর্বশক্তি দিয়ে আক্রমণ করে। ওই আক্রমণ ছিল অনভিপ্রেত। মিত্রবাহিনীর ওই দল এ ধরনের আক্রমণের জন্য প্রস্তুত ছিল না। কারণ, তাদের বলা হয়েছিল, আশুগঞ্জ শত্রুমুক্ত। পাকিস্তান সেনাবাহিনীর আক্রমণে তাদের ব্যাপক ক্ষয়ক্ষতি হয়। চারটি ট্যাংক ধ্বংস ও ১২০ জন সেনা শহীদ হন। মিত্রবাহিনীর এই দলটির অক্ষত পাঁচটি ট্যাংক পদাতিক সেনাদের পশ্চাদপসরণের সুবিধার্থে নিজেদের নিরাপত্তা বিপন্ন করে পাকিস্তান সেনাবাহিনীর ওপর পাল্টা আক্রমণ চালায়। কারণ, তারা শহীদ ও আহতদের ফেলে পশ্চাদপসরণে মোটেও আগ্রহী ছিল না। তখন পাকিস্তান সেনাবাহিনী নিজেদের সাময়িক সাফল্যে মাত্রাতিরিক্ত উৎসাহী হয়ে ওঠে। তারা নিজেদের সুরক্ষিত প্রতিরক্ষা অবস্থান থেকে বেরিয়ে পাল্টা-আক্রমণ চালায়। এ সময় মুক্তিবাহিনীর ওপর নির্দেশ আসে, মিত্রবাহিনীর সাহায্যে এগিয়ে যাওয়ার। নির্দেশ পেয়ে তারা দ্রুত দুর্গাপুর গ্রামে অবস্থান নেন। তখন মিত্রবাহিনীর আক্রান্ত সেনারা পশ্চাদপসরণ করে সেখানে আসছিলেন। তাদের পেছনে ধাওয়ারত পাকিস্তানি সেনাদের দল। আবদুল করিমসহ মুক্তিযোদ্ধারা দেখতে পেলেন, ধাওয়ারত পাকিস্তানি সেনা হাজারের ওপরে। তারা লাইন ধরে সামনে ছুটে আসছে। এর আগেই মিত্রবাহিনীর সেনারা মুক্তিযোদ্ধাদের সহায়তায় পশ্চাদপসরণ সম্পন্ন করেছেন। পাকিস্তানি সেনাদের অগ্রসরমাণ দল মুক্তিযোদ্ধাদের অস্ত্রের আওতায় আসামাত্র গর্জে উঠল মুক্তিযোদ্ধা সবার অস্ত্র। মেশিনগান, এলএমজি, রাইফেলসহ অন্যান্য অস্ত্রের একটানা গুলিবর্ষণের শব্দে প্রকম্পিত হয়ে ওঠে গোটা দুর্গাপুর। পাকিস্তানি সেনারা এ ধরনের প্রতিরোধ আশা করেনি। হতভম্ব পাকিস্তানি সেনাদের অনেকে দিগিবদিক জ্ঞানশূন্য হয়ে ছোটাছুটি শুরু করে। তারপর সেখানে ভয়াবহ যুদ্ধ। এই যুদ্ধে আবদুল করিম তার দল নিয়ে অসাধারণ বীরত্ব ও সাহস প্রদর্শন করেন। মুক্তিযোদ্ধাদের বীরত্বে পাকিস্তানি সেনাবাহিনী বিপুল ক্ষয়ক্ষতি স্বীকার করে নিজেদের প্রতিরক্ষা অবস্থানে ফিরে যেতে বাধ্য হয়।

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:চট্টগ্রাম জেলার মুক্তিযোদ্ধা
বিষয়শ্রেণী:চন্দনাইশের ব্যক্তি
সিকা (অস্ত্র)

**সিকা** হল প্রাচীন থ্রেস এবং ডাচীয় একটি ছোট অসি বা বড় ছোরা, যা প্রাচীন রোমেও ব্যবহৃত হত। একে একটি বাঁকা তলোয়ারের ফলক হিসাবে বর্ণনা করা হয়েছে, (জেলিতেন মোজাইকে যে বহুসংখ্যক তেলের বাতিসমূহ রয়েছে তা দেখুন) যার ফলকের দৈর্ঘ্য ১৬-১৮ ইঞ্চি (৪০-৪৫ সে.মি.) এবং রোমানিয়া, বসনিয়া, বুলগেরিয়া এবং সার্বিয়া, ট্রজেনের স্তম্ভে বহু উদাহরণ পাওয়া গিয়েছে। শ্রেণীকরণবিদ্যার দিক থেকে, যদিও মান নির্ধারণের প্রতি একটি প্রবল প্রবণতা রয়েছে।

## সিকারি
[thumb|left|150px|[:commons:Category:Dacian tomb of Cugir|ডাসিয়ান্স যোদ্ধা কুগির সমাধি থেকে সিকার খাপ, খ্রিস্টপূর্ব ১ম শতাব্দী। শিরস্ত্রাণ এবং অন্যান্য জায় টুকরা ডান পাশে দেখা যাচ্ছে। জাতীয় যাদুঘর ইউনিয়ন, অ্যালবা ইউলিয়া, রোমানিয়া]]

রোমান্সে এই অস্ত্র অপরাধী দ্বারা ব্যবহৃত হত। সিকারি  হচ্ছে ইহুদি বিদ্রোহীরা যারা প্রাচীন জেরুসালেমে রোমানদের সময় নিরপেক্ষদের বিরুদ্ধে সন্ত্রাসবাদ অনুশীলন করতো।

## ইলিরিয়া
[thumb|right|150px|কাঠের সিকা হাতে [থ্রাক্স গ্ল্যাডিয়েটর]]
ইলিরিয়ান্সদের এলোমেলো লড়াইয়ের প্রধান অস্ত্র ছিল সিকা। ঐতিহাসিক জন উইল্কস অনুসারে:

## তথ্যসূত্র

## বহিঃসংযোগ

* www.scribd.com
* A later Sica
* An early Sica 
* Sica 3rc century BC
* Celtic La Tene Sica,3rd century BC
* Sicas
* Dictionnaire des Antiquités Grecques et Romaines, tom 4, vol. 2 (R-S), Paris, 1926, p.&nbsp;1300, s. v. sica

বিষয়শ্রেণী:রোমান তলওয়ার
বিষয়শ্রেণী:ফলক অস্ত্র
বিষয়শ্রেণী:প্রাচীন অস্ত্র
বিষয়শ্রেণী:ডাচা
বিষয়শ্রেণী:প্রাচীন থ্রাকে সংস্কৃতি
বিষয়শ্রেণী:ইলিরীয় যুদ্ধবিগ্রহ
বিষয়শ্রেণী:ডাচীয় অস্ত্র
বিষয়শ্রেণী:ধারালো অস্ত্র
মোহাম্মদ সিদ্দিক

**মোহাম্মদ সিদ্দিক** (জন্ম: অজানা, মৃত্যু: ২০০৫ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
মোহাম্মদ সিদ্দিকের জন্ম বরিশাল জেলায়। তার বাবার নাম গোলাম রহমান এবং মায়ের নাম উম্মে কুলসুম। তার স্ত্রীর নাম হাসিনা বেগম ও খাদিজা বেগম। তাঁদের পাঁচ মেয়ে ও এক ছেলে।

## কর্মজীবন
মোহাম্মদ সিদ্দিক চাকরি করতেন পাকিস্তানি সেনাবাহিনীর চতুর্থ ইস্ট বেঙ্গল রেজিমেন্টে। এই রেজিমেন্টের অবস্থান ছিল কুমিল্লা সেনানিবাসে। ১৯৭১ সালের মার্চ মাসের মাঝামাঝি এই রেজিমেন্টের বেশির ভাগ সদস্যকে সেনানিবাসের বাইরে মোতায়েন করা হয়। কিছু সদস্য থাকেন সেনানিবাসে। তিনি সেনানিবাসে ছিলেন। ২৫ মার্চ ব্রাহ্মণবাড়িয়ায় যান। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ চলাকালে ক্যাপ্টেন এম এ মতিনের নেতৃত্বে চট্টগ্রাম জেলার মাস্তাননগর ও মিরসরাইয়ে যুদ্ধ করেন। ২০ এপ্রিল মিরসরাইয়ে পাকিস্তানি সেনাবাহিনীর বিরুদ্ধে যুদ্ধে তিনি আহত হন।

## মুক্তিযুদ্ধে ভূমিকা
১৯৭১ সালের ২২ জুন ব্রাহ্মণবাড়িয়া জেলার কসবা উপজেলার অন্তর্গত লাতুমুড়া সীমান্ত এলাকার ওপারে থাকা মুক্তিযোদ্ধাদের একটি দলের দলনেতা লেফটেন্যান্ট হুমায়ুন কবির চৌধুরী রাতে খবর পেলেন, পাকিস্তান সেনাবাহিনীর একটি দল চন্দ্রপুর-লাতুমুড়ার দিকে আসছে। খবর পেয়েই তিনি সিদ্ধান্ত নিলেন পাকিস্তান সেনাবাহিনীর ওই দলকে অ্যামবুশের। মুক্তিযোদ্ধারা তার নির্দেশে দ্রুত প্রস্তুত হলেন। তিনটি উপদলে বিভক্ত তারা। একটি দলে থাকলেন মোহাম্মদ সিদ্দিক। পরদিন ভোর হওয়ার আগেই তারা সীমান্ত অতিক্রম করে অবস্থান নিলেন লাতুমুড়ার কাছে ইয়াকুবপুর-কুয়াপাইনা এবং খৈনলে। পাকিস্তানিরা পথে এক স্থানে রাত যাপন করে সকালে এসে উপস্থিত হলো মুক্তিযোদ্ধাদের অ্যাম্বুশ এলাকায়। ৫০ থেকে ১০০ গজের মধ্যে আসামাত্র গর্জে উঠল মুক্তিযোদ্ধা সবার অস্ত্র। আকস্মিক আক্রমণে হকচকিত পাকিস্তানি সেনারা। তারা কল্পনাও করেনি এমন আক্রমণের। দিশেহারা হয়ে পাকিস্তানি সেনারা পিছু হটে গেল। আটজন পাকিস্তানি সেনা নিহত ও তিনজন আহত হলো। পাকিস্তানি সেনারা পেছনে সংগঠিত হওয়ার পর পুনরায় অগ্রসর হয়ে মুক্তিযোদ্ধাদের পাল্টা আক্রমণ চালাল। মোহাম্মদ সিদ্দিক ও তার সহযোদ্ধারা সাহসিকতার সঙ্গে সেই আক্রমণ প্রতিহত করলেন। তাঁদের বীরত্বে পাকিস্তানিদের অগ্রসর হওয়ার প্রচেষ্টা ব্যর্থ হয়ে গেল। এরপর সারা দিনই দুই পক্ষে গোলাগুলি চলল। সন্ধ্যার দিকে পাকিস্তানি সেনারা পিছু হটে যায়। এ সময় মুক্তিযোদ্ধাদের অপর দল তাদের আক্রমণ করে বেশ ক্ষতিসাধন করে। পাকিস্তানি সেনারা পিছু হটে লাতুমুড়ার উত্তরে প্রতিরক্ষা অবস্থান নেয়। পরদিন ২৪ জুন পাকিস্তানিরা যখন নিজেদের প্রতিরক্ষাব্যূহ তৈরিতে ব্যস্ত, তখন মোহাম্মদ সিদ্দিক ও তার সহযোদ্ধারা তাদের ওপর অতর্কিতে আক্রমণ চালান। ওই আক্রমণে নিহত হয় আরও কয়েকজন পাকিস্তানি সেনা। মুক্তিযোদ্ধাদের মধ্যে দুজন আহত হন।
চন্দ্রপুর-লাতুমুড়া অ্যাম্বুশে মোহাম্মদ সিদ্দিক যথেষ্ট সাহস ও বীরত্ব প্রদর্শন করেন। মূলত তাঁদের দলের হাতেই পাকিস্তানি সেনাদের বেশি ক্ষয়ক্ষতি হয়।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

বিষয়শ্রেণী:বীর প্রতীক
বিষয়শ্রেণী:২০০৫-এ মৃত্যু
বিষয়শ্রেণী:বরিশাল জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বরিশাল জেলার সামরিক ব্যক্তি
আবুল হোসেন (বীর প্রতীক)

শহীদ **আবুল হোসেন** (জন্ম: অজানা, মৃত্যু: ২৮ আগস্ট, ১৯৭১ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
আবুল হোসেনের জন্ম চাঁদপুর জেলার ফরিদগঞ্জ উপজেলার লোহাগড়া গ্রামে। তিনি অবিবাহিত ছিলেন। তার বাবার নাম আবু বকর এবং মা ফাতেমা বেগম।

## কর্মজীবন
আবুল হোসেন চাকরি করতেন ইপিআরে। ১৯৭১ সালে ঢাকার পিলখানা ইপিআর হেডকোয়ার্টারে ঢাকা সেক্টরের অধীনে সিগণ্যালম্যান হিসেবে কর্মরত ছিলেন।

## মুক্তিযুদ্ধে ভূমিকা
পিলখানাতে ইপিআরের ১৩, ১৫, ১৬ উইং, হেডকোয়ার্টার উইং এবং সিগণ্যাল উইংয়ের অবস্থান ছিল। সব মিলিয়ে ইপিআর সদস্য ছিলেন প্রায় ২৫০০। ২৫ মার্চ রাত ১২টায় পাকিস্তান সেনাবাহিনীর বালুচ রেজিমেন্ট তাঁদের আক্রমণ করে। এতে অনেক ইপিআর সদস্য শহীদ হন। কিছু পালাতে সমর্থ হন। বাকিরা বন্দী হন। আবুল হোসেন পিলখানা থেকে পালাতে সমর্থ হন। এরপর তিনি বুড়িগঙ্গা নদী পেরিয়ে মুন্সীগঞ্জ হয়ে নিজ এলাকায় যান। সেখানে প্রতিরোধযুদ্ধে অংশ নেওয়ার পর তিনি দুই নম্বর সেক্টরে যোগ দেন। পরে যুদ্ধ করেন নির্ভয়পুর সাব-সেক্টরে। চাঁদপুর জেলার হাজীগঞ্জ উপজেলার অন্তর্গত এলাকা হাসনাবাদে ১৯৭১ সালের ২৮ আগস্ট পাকিস্তান সেনাবাহিনীর সঙ্গে এক গেরিলা যুদ্ধে মো. আবুল হোসেন শহীদ হন। আবুল হোসেন একটি গেরিলা দলের সঙ্গে ছিলেন। এই দলের অবস্থান ছিল হাজীগঞ্জে। দলনেতা ছিলেন জহিরুল হক পাঠান। তার নেতৃত্বে মুক্তিযোদ্ধারা সেদিন হাসনাবাদে পাকিস্তান সেনাবাহিনীকে অ্যাম্বুশ করেন। মুক্তিযোদ্ধারা ছিলেন কয়েকটি উপদলে বিভক্ত। একটি উপদলে ছিলেন আবুল হোসেন। ২৮ আগস্ট ভোরে তারা হাসনাবাদ বাজারের কাছে গোপনে অবস্থান নেন। সকাল নয়টার দিকে মুক্তিযোদ্ধারা জানতে পারেন পাকিস্তানি সেনারা তাদের অবস্থানের দিকে এগিয়ে আসছে। একটু পর তারা মানুষের চিৎকার ও গোলাগুলির শব্দ শুনতে পান। তখন মুক্তিযোদ্ধারা সতর্ক হয়ে যান। এর ৮-১০ মিনিটের মধ্যেই গুলি ছুড়তে ছুড়তে পাকিস্তানি সেনারা মুক্তিযোদ্ধাদের অবস্থানের ভেতর ঢুকে পড়ে। তাদের সঙ্গে ছিল অনেক রাজাকার। ৪০-৫০ গজের মধ্যে আসামাত্র গর্জে উঠল সব মুক্তিযোদ্ধার অস্ত্র। মুক্তিযোদ্ধাদের অতর্কিত আক্রমণে পাকিস্তানি সেনারা দিশেহারা। তারা না পারছে পজিশন নিতে, না পারছে গুলি করতে। কারণ তারা এসেছে নৌকায়। ১০-১২টি নৌকা। ৫-৭ মিনিট মুক্তিযোদ্ধারা একতরফা আক্রমণ চালালেন। নৌকায় শুধু চিৎকার ও কান্নার শব্দ।
এরপর পাকিস্তানিরা পাল্টা আক্রমণ শুরু করল। পাকিস্তানিদের দূরবর্তী অবস্থান থেকেও গোলা এসে সেখানে পড়তে থাকল। তারা খবর পেয়ে গোলাবর্ষণ করে। মুক্তিযোদ্ধারা সাহসিকতার সঙ্গে পাকিস্তানি সেনা ও রাজাকারদের ওপর আক্রমণ অব্যাহত রাখলেন। আবুল হোসেনও সাহসিকতার সঙ্গে যুদ্ধ করছিলেন। যুদ্ধের একপর্যায়ে হঠাৎ গুলিবিদ্ধ হয়ে তিনি শহীদ হন। পাকিস্তানি সেনা ও রাজাকার মিলে ৯-১০ জন নিহত ও অনেকে আহত হয়।

## পুরস্কার ও সম্মাননা
* বীর প্রতীক

## তথ্যসূত্র

বিষয়শ্রেণী:বীর প্রতীক
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:চাঁদপুর জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:জন্ম সাল অজানা
ফখর উদ্দিন আহমেদ চৌধুরী

**ফখর উদ্দিন আহমেদ চৌধুরী** (জন্ম: অজানা, মৃত্যু: ১৯৯৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
ফখর উদ্দিন আহমেদ চৌধুরীর জন্ম সিলেট জেলার গোলাপগঞ্জ উপজেলার রণকেলী-বারকোট গ্রামে। তার বাবার নাম ওসমান আলী চৌধুরী এবং মায়ের নাম জামিলুন নেছা। তার স্ত্রীর নাম সৈয়দা হেলেনা বেগম। তাদের তিন ছেলে ও তিন মেয়ে।

## কর্মজীবন
ফখর উদ্দিন আহমেদ চৌধুরী চাকরি করতেন ইপিআরে। ১৯৭১ সালে কর্মরত ছিলেন চট্টগ্রাম ইপিআরের ১৪ নম্বর উইংয়ে। এর অবস্থান ছিল হালিশহরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। চট্টগ্রামের বিভিন্ন স্থানে সাহসিকতার সঙ্গে প্রতিরোধযুদ্ধ করেন। পরে মুক্তিবাহিনীর ১ নম্বর সেক্টরের ঋষিমুখ ও শ্রীনগর সাবসেক্টরে যুদ্ধ করেন।

## মুক্তিযুদ্ধে ভূমিকা
ফেনী জেলার ছাগলনাইয়া উপজেলার মহামায়া ইউনিয়নের অন্তর্গত চাঁদগাজী এলাকায় বিলোনিয়ার অংশে তিন দিকে ভারত। সরু এক এলাকা। প্রতিরোধযুদ্ধ শেষে চট্টগ্রাম অঞ্চলের মুক্তিযোদ্ধাদের একাংশ অবস্থান নিয়েছিল চাঁদগাজীতে। সেখানে ছিল মুক্তিযোদ্ধাদের কয়েকটি দল। একটি দলের নেতৃত্বে ছিলেন ফখর উদ্দিন আহমেদ চৌধুরী। চাঁদগাজীতে ২৪ মে পাকিস্তান সেনাবাহিনীর সঙ্গে মুক্তিযোদ্ধাদের প্রথম যুদ্ধ হয়। তারপর খণ্ড খণ্ডভাবে ২৪ জুন পর্যন্ত সেই যুদ্ধ অব্যাহত থাকে। মে মাসের মাঝামাঝি এক দল পাকিস্তানি সেনা উপস্থিত হয় চাঁদগাজীতে। তারা সেখানে ঘাঁটি গাড়ে। ফখর উদ্দিন আহমেদ চৌধুরীর নেতৃত্বে একদল মুক্তিযোদ্ধা ২৪ মে সেখানে আক্রমণ করে। শুরুতে পাকিস্তান সেনাবাহিনী মুক্তিযোদ্ধাদের আক্রমণ তীব্রভাবে প্রতিরোধ করে। ফখর উদ্দিন আহমেদ চৌধুরী তাতে দমে না গিয়ে সহযোদ্ধাদের নিয়ে বীরত্বের সঙ্গে পাকিস্তান সেনাবাহিনীর পাল্টা আক্রমণ প্রতিহত করেন। তার সাহসিকতায় হতবুদ্ধি ও বিপর্যস্ত হয়ে পড়ে পাকিস্তানি সেনারা এবং নিহত ও আহতদের নিয়ে পালিয়ে যায়। সেদিন যুদ্ধে ফখর উদ্দিন আহমেদ চৌধুরী যথেষ্ট রণকৌশল ও সাহস প্রদর্শন করেন। মূলত তার রণকৌশল ও সাহসিকতার কারণেই পাকিস্তানি সেনারা হতোদ্যম হয়ে পড়ে। এরপর কয়েক দিন সেখানে পরিস্থিতি শান্ত ছিল। ৬ জুন একদল পাকিস্তানি সেনা চাঁদগাজীতে মুক্তিযোদ্ধাদের অবস্থানে পাল্টা আক্রমণ চালায়। সকাল আনুমানিক ১০টার দিকে প্রায় দুই কোম্পানি পাকিস্তানি সেনা মুক্তিযোদ্ধাদের ওপর আক্রমণ করে। ফখর উদ্দিন আহমেদ চৌধুরী সহযোদ্ধাদের নিয়ে সাহসিকতার সঙ্গে পাকিস্তান সেনাবাহিনীর ওপর আক্রমণ করেন। পরে আরও কয়েক দিন যুদ্ধ হয়। শেষে ১৯ জুন পাকিস্তানি সেনারা হেলিকপ্টার ও স্থলবাহিনী দিয়ে যৌথ আক্রমণ করে। তারা হেলিকপ্টারের সাহায্যে মুক্তিযোদ্ধাদের অবস্থানের পেছনে সেনা নামায়। তখন পরিস্থিতি বিপজ্জনক হয়ে পড়ায় মুক্তিযোদ্ধারা দ্রুত নিরাপদ অবস্থানে চলে যান। চাঁদগাজী পাকিস্তানি সেনাদের নিয়ন্ত্রণে চলে যায়।

## পুরস্কার ও সম্মাননা
* বীর বিক্রম

## তথ্যসূত্র

## বহি:সংযোগ

বিষয়শ্রেণী:বীর বিক্রম
বিষয়শ্রেণী:১৯৯৬-এ মৃত্যু
অনিয়মিত (জীববিজ্ঞান)

থাম্ব|অপরিচিত বাসস্থানের অনিয়মিত পাখিরা চাপ বা খাবারের অভাবে মারা যেতে পারে
যখন কোন একটি প্রজাতির জীব তার নির্দিষ্ট অঞ্চলের বাইরে হঠাৎ হঠাৎ অন্য কোন অঞ্চলে চলে আসে, তখন ঐ অঞ্চলের জন্য প্রজাতিটিকে *অনিয়মিত* (Vagrant) বলে ধরে নেওয়া হয়। সাধারণত পাখিদের মধ্যেই এমন প্রবণতা বেশি দেখা যায়। এছাড়া কয়েক প্রজাতির পতঙ্গ, স্তন্যপায়ী, সরীসৃপ এমনকি উদ্ভিদের মধ্যেও এ ধরনের আচরণ দেখা যায়। যেসব এলাকায় এরা নিয়মিত, সেসব এলাকায় খাদ্যাভাব হলে, বসবাসের অঞ্চল হ্রাস পেলে, রোগের প্রাদুর্ভাব দেখা দিলে, আবহাওয়ার পরিবর্তন হলে বা অন্য যেকোন কারণে এসব প্রজাতি অন্য কোন অঞ্চলে অনিয়মিতভাবে গমন করতে পারে।

## অনিয়মিত পাখি

অনিয়মিত পাখির সংখ্যা তুলনামূলক বেশি তার কারণ হচ্ছে পাখিদের পক্ষে কম সময়ে অনেক দূর অতিক্রম করা সম্ভব। অন্যদিকে ভূচর স্তন্যপায়ী বা সরীসৃপদের জন্য তাদের স্বাভাবিক অঞ্চল থেকে অন্য অঞ্চলে নির্দিষ্ট কোন কারণ ছাড়া হঠাৎ চলে যাওয়া সম্ভব নয়।
উত্তর গোলার্ধের কয়েক প্রজাতির পূর্ণবয়স্ক পাখি গ্রীষ্মমণ্ডলীয় অঞ্চল থেকে তাদের স্থায়ী আবাসে ফেরত আসার সময় বেশি উত্তরে চলে যায়। অনেকসময় তাদের প্রকৃত আবাস থেকে বহু উত্তরে গিয়ে এরা থামে। সম্ভবত এসব পাখি মাত্র কৈশোরকাল অতিক্রম করেছে। অভিজ্ঞতা কম থাকায় এরা এধরনের আচরণ করে।

আবার শীতের শুরুতে কিছু কিছু প্রজাতির অপরিণত সদস্য তাদের স্বাভাবিক পরিযায়নস্থলে না গিয়ে সম্পূর্ণ উল্টোপথে যাত্রা শুরু করে ও অন্যত্র যেয়ে পৌঁছে। যেমন কমবয়েসী উত্তুরে পাতা ফুটকিরা আলাস্কা আর সাইবেরিয়া থেকে তাদের স্বাভাবিক পরিযায়নস্থল দক্ষিণ-পূর্ব এশিয়ায় না এসে সম্পূর্ণ বিপরীত দিকে ইংল্যান্ডে যেয়ে পৌঁছে। সে হিসেবে ইংল্যান্ডে এই প্রজাতিটি অনিয়মিত। এধরনের পরিযায়নকে বলে বিপরীত পরিযায়ন (Reverse migration)।

আবার ঝড়ের কবলে পড়ে কোন একটি প্রজাতির পাখি তাদের স্বাভাবিক আবাসের বাইরের কোন স্থানে যেয়ে পড়তে পারে। সমুদ্রে বিশাল দূরত্ব অতিক্রম করার সময় কিছু কিছু পাখি ক্লান্ত হয়ে পড়ে এবং সমুদ্রগামী জাহাজে বসে বিশ্রাম নেয়। ফলে জাহাজের মাধ্যমে সহজেই তারা নতুন কোন অঞ্চলে চলে যেতে পারে।

বিষয়শ্রেণী:পক্ষিবিজ্ঞান
বিষয়শ্রেণী:বাস্তুবিদ্যা
বিষয়শ্রেণী:জীববিদ্যা
বিষয়শ্রেণী:জীববিজ্ঞান পরিভাষা
ভারতীয় তলোয়ার

**ভারতীয় তলোয়ার** এক ধরনের বাঁকা তরবারি যা আধুনিক বাংলাদেশ, ভারত, পাকিস্তান, আফগানিস্তানে পাওয়া যায়।

## ইতিহাস
তলোয়ার অন্যান্য বাঁকা অসি যেমন আরব সাইফ, ফার্সি শমসের, তুর্কি কিলিজ এবং আফগান পুলয়ার এর পাশাপাশি উদ্ভূত, এই সব বাঁকা অসিগুলো উদ্ভূত হয়েছে মধ্য এশিয়ার তুরস্কের উন্নত বাঁকা অসি থেকে। 

## তথ্যসূত্র

 

বিষয়শ্রেণী:ভারতীয় তরবারি
বিষয়শ্রেণী:মধ্যপ্রাচ্যর তলোয়ার
বিষয়শ্রেণী:ভারতে ইসলাম
বিষয়শ্রেণী:পাকিস্তানে ইসলাম
শস্য (ফসল)

thumb|250px|কৃষকের উৎপাদিত শস্য চিত্র

**শস্য** () বলতে চাষাবাদযোগ্য উদ্ভিদ অথবা কৃষিজাত উৎপাদিত পণ্যকে বুঝায়। বীজ, শাকসব্জি কিংবা ফলমূল - এগুলো সবই শস্যরূপে বিবেচিত। কৃষির সাথে সম্পৃক্ত কৃষক শস্য উৎপাদন করে থাকেন। উৎপাদিত শস্য কৃষিজাত পণ্যের অবিচ্ছেদ্য অংশ। একই ধরনের উৎপাদিত বৃহৎ পরিমাণের খাদ্যসম্ভার, কাপড়-চোপড় ইত্যাদি তৈরীতে সহায়ক উদ্ভিদকূলকে শস্য নামে অভিহিত করা হয়। শস্য মূলতঃ অ-প্রাণীজাত প্রজাতি কিংবা বিভিন্ন উদ্ভিদজাত ফসল যা খাদ্য, গবাদি পশুর শুকনো খাদ্য, জ্বালানী কিংবা অন্য কোন অর্থনৈতিক কর্মকাণ্ড পরিচালনার জন্যে উৎপাদন করা হয়।

## প্রকারভেদ

বিশ্বের প্রধান প্রধান শস্যের মধ্যে রয়েছে - আখ, কুমড়া, ভুট্টা, গম, গম, কাসাভা, সয়াবিন, ধান, আলু, তুলা প্রভৃতি। সাধারণতঃ শস্য পরিভাষাটি উদ্ভিদকূলের ক্ষেত্রেই প্রযোজ্য। এছাড়াও, জীববিজ্ঞানের অন্যান্য রাজ্যের প্রজাতির ক্ষেত্রেও শব্দটি ব্যবহার করা হয়ে থাকে। উদাহরণ হিসেবে *শিটেক* ছত্রাকজাতীয় রাজ্যের মাশরুম শস্য হিসেবে বিবেচিত। কিছু শৈবালজাতীয় প্রজাতির উদ্ভিদও চাষাবাদ করা হয়ে থাকে, যদিও এগুলো প্রকৃতিতে পাওয়া যায়। মানুষের তত্ত্বাবধানে প্রাণীজগতের জন্য উৎপাদিত খাবার প্রাণিসম্পদের খাদ্য হিসেবে পরিচিত। রোগ-জীবাণু বিস্তারকারী প্রজাতির অণুজীব হিসেবে ব্যাক্টেরিয়া কিংবা ভাইরাস পুনরায় উৎপাদনের জন্য গবেষণাগার ব্যবহার করা হয়। এধরনের অণুজীবগুলো খাবার উপযোগী না হলেও খাদ্য তৈরীতে বিরাট ভূমিকা পালন করেন। যেমন : ব্যাক্টেরিয়ার মাধ্যমে দুধকে দইয়ে রূপান্তরের কাজে ব্যবহার করা হয়।

ভারতবর্ষে উৎপাদনের ভিত্তিতে শস্যকে খারিফ বা হৈমন্তিক ফসল এবং রবি শস্য নামে বিভাজিত করা হয়েছে।

## তথ্যসূত্র

বিষয়শ্রেণী:শস্য
বিষয়শ্রেণী:কৃষিজাত পণ্য
সামুরাই

thumb|250px|১৮৬০-এর দশকে একজন সামুরাই তার বর্মে। ফেলিস বিটোর হাতে আঁকা ছবি

**সামুরাই** () () জাপানের প্রাক-শিল্পাঞ্চল যুগের সামরিক বাহিনীর সদস্য বা জাপানী যোদ্ধা হিসেবে পরিচিত। এর অন্য নাম বুশি। জাপানী ক্রিয়াবাচক শব্দ *সাবুরাই* থেকে সামুরাই শব্দটির উৎপত্তি ঘটেছে। এর অর্থ হচ্ছে কাউকে *সেবা করা*। ইদো শাসনামলে সামুরাই শব্দটির সর্বশেষ প্রয়োগ হয়েছিল। বিখ্যাত অনুবাদক উইলিয়াম স্কট উইলসনের মতে, ১০ম শতকে জাপানী কবিতার প্রাথমিক সংকলন গ্রন্থ কোকিন ওয়াকাশু (৯০৫-৯১৪)-তে প্রাচীন ও আধুনিককালের সংমিশ্রণের গড়া জাপানী কবিতায় এর প্রথম উপস্থিতি লক্ষ্য করা যায়।

## অস্ত্রশস্ত্র
একজন সামুরাই অনেক ধরনের অস্ত্রশস্ত্র ব্যবহার করার অধিকারী ছিলেন। তন্মধ্যে তাদের কাছে জনপ্রিয় অস্ত্র হিসেবে রয়েছে কাতানা নামীয় লম্বাটে ধরনের তলোয়ার। ডান হাতেই তারা অস্ত্র ধারণ করে থাকে। সামুরাই দু'টি তলোয়ার নিজের কাছে রাখেন। শান্তিকালীন সময়ে কাতানা এবং ওয়াকিজাশি নামীয় ছোট ধরনের তলোয়ার বহন করেন। কিন্তু যুদ্ধের সময়ে তারা লম্বা তলোয়ার তাচি এবং ছোট তলোয়ার টান্তো রাখেন। প্রাচীন ইউরোপের নাইটদের তুলনায় তারা কম অস্ত্র বহন করেন।

## বিশ্বাসবোধ
[thumb|250px|''জিগাই'' নামীয় আনুষ্ঠানিক [আত্মহত্যা|আত্মহত্যায় এক জাপানী নারীর চিত্রকর্ম]]
সামুরাইগণ বিশ্বাস করেন যে, তলোয়ারই তার আত্মাকে ধারণ করে আছে। তাই, তলোয়ারকেই সবচেয়ে গুরুত্বপূর্ণ জিনিস হিসেবে মনে করে তারা। তাদেরকে যথোপযুক্ত সম্মান না করলে তাদেরকে যে-কারোর সাথেই যুদ্ধ করার অনুমতি দেয়া হয়েছে। প্রত্যেকটি তলোয়ারই পরীক্ষা করার জন্য তৈরী করা হয়েছে। সেজন্যে তলোয়ার ধারক যে-কোন অপরাধীকে হত্যা করার মাধ্যমে তলোয়ারের ধারালো অবস্থা পর্যবেক্ষণ করতে পারেন। যোদ্ধার করণীয় বা *বুশিদো*র নীতি অনুসরণ করে সামুরাই নিজ জীবন সচল রাখেন। প্রভুর প্রতি আনুগত্যবোধ, আত্মনির্ভরশীল, নিয়মানুবর্তিতা, নৈতিক আচরণ ইত্যাদির কারণে যুদ্ধক্ষেত্রেও সম্মানিত হয়ে থাকেন। যখন সামুরাই তার প্রভু বা শিক্ষককে হারান তখন তা *দাইমিও* নামে আখ্যায়িত করা হয় এবং তিনি *রোনিন* নামে পরিচিত হন। পরাজয় বা বুশিদো নীতি মেনে না চলার কারণে সামুরাই অসম্মানিত হলে তাকে অবশ্যই *সেপ্পুকু* নামের আনুষ্ঠানিক আত্মহত্যা করতে হয়। তাদের কাছে অসম্মানের চেয়ে মৃত্যুই অধিকতর শ্রেয়। যুদ্ধক্ষেত্রে সেপ্পুকু নামের আনুষ্ঠানিক আত্মহত্যায় শত্রুর হাতে ধৃত হবার পূর্বে তারা তাদের পেট কেটে ফেলেন।

## তথ্যসূত্র

## বহিঃসংযোগ

* The Samurai Archives Japanese History page
* Samurai Swords and Samurai Culture
* History of the Samurai


বিষয়শ্রেণী:জাপানি সৈনিক
বিষয়শ্রেণী:জাপানি শব্দ ও শব্দসমষ্টি
বিষয়শ্রেণী:যোদ্ধা
বিষয়শ্রেণী:উচ্চবংশ পদবী
বিষয়শ্রেণী:লুপ্ত পেশা
বিষয়শ্রেণী:জাপানের সংস্কৃতি
বিষয়শ্রেণী:সামরিক বাহিনী
বিষয়শ্রেণী:অভিজাত উপাধি
শহিদুল হক ভূঁইয়া

**শহিদুল হক ভূঁইয়া** (জন্ম:২৫ই অক্টোবর ১৯৪০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
শহিদুল হক ভূঁইয়ার জন্ম ব্রাহ্মণবাড়িয়া জেলার আখাউড়া উপজেলার তন্তর গ্রামে। তার বাবার নাম সুন্দর আলী ভূঁইয়া এবং মায়ের নাম কর্ফুলের নেছা। তার স্ত্রীর নাম বকুল বেগম। তাদের পাঁচ মেয়ে, এক ছেলে।

## কর্মজীবন
শহিদুল হক ভূঁইয়া চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন পাকিস্তানের শিয়ালকোটে। ফেব্রুয়ারি মাসে ছুটিতে বাড়িতে আসেন। মার্চ মাসের মাঝামাঝি ঢাকা সেনানিবাসের ট্রানজিট ক্যাম্পে ছিলেন। মুক্তিযুদ্ধ শুরু হলে সেখান থেকে পালিয়ে নিজ এলাকায় এসে যুদ্ধে যোগ দেন। প্রতিরোধযুদ্ধে অংশ নেওয়ার পর ভারতে যান।

## মুক্তিযুদ্ধে ভূমিকা
১৯৭১ সালের ২২ নভেম্বর ব্রাহ্মণবাড়িয়া জেলার অন্তর্গত চন্দ্রপুর-লাতুমুড়ায় পাকিস্তান সেনাবাহিনীর শক্ত প্রতিরক্ষা। এই প্রতিরক্ষা অবস্থান ছিল বেশ সুবিধাজনক স্থানে। মুক্তিযুদ্ধের চূড়ান্ত পর্যায়ে মুক্তিবাহিনী ও মিত্রবাহিনী যৌথভাবে সেখানে আক্রমণ করে। মুক্তিযোদ্ধারা আক্রমণ করলেন শত্রু পাকিস্তান সেনাবাহিনীর অবস্থানে। তাদের সঙ্গে ছিলো মিত্র বাহিনীও। তুমুল যুদ্ধ চলতে থাকল। শহিদুল হক ভূঁইয়া মুক্তিবাহিনীর অবজারভার। তিনি দূরবর্তী স্থানে থাকা যৌথ বাহিনীর গোলন্দাজ (আর্টিলারি) দলকে বেতারযন্ত্রের মাধ্যমে গ্রিড রেফারেন্স (শত্রুর অবস্থান সম্পর্কে সুনির্দিষ্ট তথ্য) জানাচ্ছেন। তার দেওয়া তথ্যের ভিত্তিতে গোলন্দাজ দল পাকিস্তান সেনাবাহিনীর অবস্থানে গোলা ফেলছে। ভোর থেকে যুদ্ধ শুরু হয়েছে। দুপুর ১২টা পর্যন্ত যুদ্ধ চলল। কিন্তু মুক্তিবাহিনী ও মিত্রবাহিনী যৌথভাবে সাঁড়াশি আক্রমণ করেও পাকিস্তান সেনাবাহিনীর তেমন ক্ষতি করতে পারল না। বরং তাদেরই ক্ষয়ক্ষতি হলো ব্যাপক। পাকিস্তান সেনাবাহিনীর পাল্টা আক্রমণে মুক্তিযোদ্ধা ও মিত্রবাহিনীর সেনারা দিশেহারা। এমন অবস্থায় তাদের পশ্চাদ্পসরণের নির্দেশ দেওয়া হলো। তার বেতারযন্ত্রেও এল সেই নির্দেশ। সে সময় শহিদুল হক ভূঁইয়া মুক্তিযোদ্ধাদের যুদ্ধক্ষেত্রের অধিনায়ক লেফটেন্যান্ট খন্দকার আজিজুল ইসলামের পাশে। পাকিস্তান সেনাবাহিনীর বাঙ্কার উঁচু স্থানে। সেখান থেকে বৃষ্টির মতো দূরপাল্লার গুলি ছুটে আসছে। শহিদুল হক ভূঁইয়া বেতারযন্ত্রে কথা বলছেন, এমন সময় তার চোখের সামনে খন্দকার আজিজুল ইসলাম গুলিবিদ্ধ হয়ে মাটিতে লুটিয়ে পড়লেন। সঙ্গে সঙ্গে নিভে গেল তার প্রাণবায়ু। শহীদ হলেন তিনি। ব্যাপক ক্ষয়ক্ষতির পরও মুক্তিযোদ্ধাদের সামান্য যে মনোবল ছিল, এরপর তা-ও ভেঙে পড়ল। যুদ্ধের নিয়ন্ত্রণ চলে গেল পাকিস্তান সেনাবাহিনীর পক্ষে। এই যুদ্ধে মুক্তিবাহিনী ও মিত্রবাহিনীর যথেষ্ট ক্ষয়ক্ষতি হয়। মিত্রবাহিনীর একজন কোম্পানি কমান্ডার (শিখ মেজর), তিনজন জুনিয়র কমিশন্ড অফিসারসহ ৪৫ জন এবং মুক্তিবাহিনীর লেফটেন্যান্ট খন্দকার আজিজুল ইসলামসহ ২২ জন শহীদ হন। আহত হন অসংখ্য। পরে আহত ও শহীদদের মরদেহ উদ্ধার করতে গিয়ে শহীদ হন আরও কয়েকজন।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
গুল মোহাম্মদ ভূঁইয়া

শহীদ **গুল মোহাম্মদ ভূঁইয়া** (জন্ম: অজানা, মৃত্যু: ১৯৭১ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
শহীদ গুল মোহাম্মদ ভূঁইয়ার জন্ম টাঙ্গাইল জেলার নাগরপুর উপজেলার সলিমাবাদ গ্রামের তেবাড়িয়াপাড়ায়। তিনি অবিবাহিত ছিলেন। তার বাবার নাম একাব্বর আলী ভূঁইয়া এবং মায়ের নাম সাহেরা খাতুন।

## কর্মজীবন
গুল মোহাম্মদ ভূঁইয়া ইপিআরে সিপাই পদে চাকরি করতেন। ১৯৭১ সালে কর্মরত ছিলেন দিনাজপুর সেক্টরের অধীন ঠাকুরগাঁও ৯ উইংয়ে। মুক্তিযুদ্ধ শুরু হলে ঝাঁপিয়ে পড়েন যুদ্ধে।

## মুক্তিযুদ্ধে ভূমিকা
মুক্তিযুদ্ধের শুরুতে প্রতিরোধযুদ্ধ চলাকালে একদল মুক্তিযোদ্ধা প্রতিরক্ষা অবস্থান নিয়েছিলেন সৈয়দপুর-দিনাজপুর সড়কের ভূষিরবন্দরে। এখানে তারা দুই দিন থাকার পর আরও সামনে এগিয়ে চম্পাতলীতে অবস্থান নেন। মুক্তিযোদ্ধাদের এই দলে ছিলেন গুল মোহাম্মদ ভূঁইয়া। তারা বেশির ভাগই ছিলেন ইপিআরের সদস্য। ৯ এপ্রিল পাকিস্তানি সেনারা চম্পাতলীতে মুক্তিযোদ্ধাদের আক্রমণ করে। তখন সেখানে তুমুল যুদ্ধ হয়। পাকিস্তানি সেনাবাহিনীর প্রচণ্ড আক্রমণের মুখে টিকতে না পেরে মুক্তিযোদ্ধারা পিছু হটে দশমাইলে অবস্থান নেন। দশমাইল টি জংশন।
পাকিস্তানি সেনাবাহিনীও পিছে পিছে আসে এবং সেখানে পুনরায় মুক্তিযোদ্ধাদের আক্রমণ করে। আবার যুদ্ধ শুরু হয়ে যায়। চলে পরদিন পর্যন্ত। মুক্তিযোদ্ধারা সাহসিকতার সঙ্গে যুদ্ধ করেন। কিন্তু পাকিস্তানি আক্রমণ প্রতিহত করতে ব্যর্থ হন। এ অবস্থায় মুক্তিযোদ্ধারা দ্রুত পশ্চাদপসরণ করে অবস্থান নেন ভাতগাঁওয়ে। পাকিস্তানি সেনাবাহিনী সেখানেও আক্রমণ করে। ট্যাংক ও অন্যান্য ভারী অস্ত্রশস্ত্রের গোলাগুলিতে মুক্তিযোদ্ধাদের অবস্থা ক্রমশ সংকটময় হয়ে পড়ে। তখন মুক্তিযোদ্ধাদের অস্ত্রের গোলাবারুদ প্রায় শেষ হওয়ার পথে। তার পরও তারা ভাতগাঁওয়ে অবস্থান করে যুদ্ধ অব্যাহত রাখেন। এ সময় মুক্তিযোদ্ধারা খবর পান পাকিস্তানি সেনাবাহিনীর একটি দল তাদের পেছন থেকে আক্রমণ করার জন্য খানসামার দিকে অগ্রসর হচ্ছে। তখন তারা দুটি দলে বিভক্ত হয়ে এক দল অবস্থান নেন খানসামার কাছে। অপর দল ভাতগাঁওয়েই থাকে। গুল মোহাম্মদ ভূঁইয়া যান খানসামায়। খানসামায় মুক্তিযোদ্ধাদের প্রতিরোধের মুখে পাকিস্তানি সেনারা কিছু অস্ত্রশস্ত্র ফেলে পিছু হটে যায়। সেগুলো মুক্তিযোদ্ধাদের হস্তগত হয়। এতে মুক্তিযোদ্ধাদের অস্ত্র ও গোলাবারুদের অভাব কিছুটা পূরণ হয়। এরপর মুক্তিযোদ্ধারা ভাতগাঁওয়ে ফিরে যান। এদিকে পাকিস্তানি সেনারা পুনরায় শক্তি সঞ্চয় করে একদল দিনাজপুরের কান্তজির মন্দিরের পাশ দিয়ে এবং অপর দল সোজা পাকা রাস্তা হয়ে ভাতগাঁও সেতুর দিকে অগ্রসর হতে থাকে। ১৪ এপ্রিল মুক্তিযোদ্ধারা অগ্রসররত পাকিস্তানি সেনাবাহিনীকে আক্রমণ করেন। তখন কান্তজির মন্দির ও ভাতগাঁও এলাকায় তুমুল যুদ্ধ হয়। যুদ্ধ চলে প্রায় পাঁচ ঘণ্টা। গুল মোহাম্মদ ভূঁইয়াসহ মুক্তিযোদ্ধারা বিপুল বিক্রমে পাকিস্তানি সেনাবাহিনীর সঙ্গে যুদ্ধ করেন। এই যুদ্ধে মুক্তিবাহিনীর গুল মোহাম্মদ ভূঁইয়াসহ তিনজন শহীদ এবং ১০-১২ জন আহত হন। পাকিস্তানি সেনাবাহিনীরও বেশ কয়েকজন হতাহত হয়।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

বিষয়শ্রেণী:১৯৭১-এ মৃত্যু
বিষয়শ্রেণী:বীর প্রতীক
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ফেনী সকার ক্লাব

**ফেনী সকার ক্লাব** বাংলাদেশের ফেনী কেন্দ্রিক একটি ফুটবল ক্লাব।

## ইতিহাস
ফেনী ভিত্তিক এই ক্লাবটি গঠিত হয় ১৯৮৮ সালে। ফেনী সকারের উদ্যোক্তা ও বতর্মান সাধারণ সম্পাদক গোলাম রব্বানি। একসময় তিনি ভিক্টোরিয়ার হয়ে ঢাকায় ফুটবল খেলতেন। এই ক্লাবের প্রথম সভাপতি মরহুম আবু তাহের, সাবেক সাধারণ সম্পাদক মজিবুল হক, যিনি বর্তমানে ফেনী পৌরসভার কাউন্সিলর ও সকার ক্লাবের সভাপতি এবং জামাল ব্রেডের 
নিজাম উদ্দিন,শাহ আলম, কালাম, তৌহিদ, সাজু, ইফতেখার, পিন্টুসহ অনেককে। বতর্মান গভর্নিং বডির চেয়ারম্যান তাবিথ আউয়াল। তিনি বাংলাদেশ ফুটবল ফেডারেশনের সহ-সভাপতি নির্বাচিত হয়েছেন। 
http://archive.prothom-alo.com/detail/news/259286

## অর্জন
* **বসুন্ধরা ক্লাব কাপ চ্যাম্পিয়নশীপ**

::রানার্সআপ (২০০৯)

* **ফেডারেশন কাপ**
::৩য় স্থান (২০০৯)
* **বাংলাদেশ প্রিমিয়ার লিগ**
::৯ম স্থান (২০১১-১২) 
* **ফেডারেশন কাপ ,২০১২**
* **গ্রামীণ ফোন বাংলাদেশ প্রিমিয়ার লিগ**
::৭ম স্থান (২০১২-১৩)

## ফেনী সকার মহিলা দল
ওয়ালটন ঢাকা মহানগরী মহিলা ফুটবল লিগ-২০১৩ অংশ গ্রহণ করে নাসরিন একাডেমিকে ৪-০ গোলে এবং বাংলাদেশ পুলিশকে ৪-০ গোলে পরাজিত করে গ্রুপ রানার্স আপ হিসেবে সেমিফাইনালে ওঠে। সেমিফাইনালে ঐতিহ্যবাহী ঢাকা মোহামেডান স্পোর্টিং ক্লাব লিমিটেড এর কাছে পরাজিত হয়।

## তথ্যসূত্র

বিষয়শ্রেণী:বাংলাদেশের ফুটবল ক্লাব
বিষয়শ্রেণী:১৯৮৮-এ প্রতিষ্ঠিত ফুটবল ক্লাব
বিষয়শ্রেণী:১৯৮৮-এ বাংলাদেশে প্রতিষ্ঠিত